জুলিয়ান অ্যাসাঞ্জ : ২০১১ সালের সবচেয়ে বিতর্কিত ব্যক্তিত্বের তালিকার শীর্ষস্থানে থাকা মানুষটির নাম জুলিয়ান অ্যাসাঞ্জ। বিশ্বের সাড়া জাগানো ওয়েবসাইট উইকিলিকসের প্রতিষ্ঠাতা তিনি। বিশ্বের তাবৎ প্রভাবশালী রাজনৈতিক ব্যক্তিদের ভিত্তিমূলকে নাড়িয়ে দিয়েছেন অ্যাসাঞ্জ। লাখ লাখ মার্কিন গোপন কূটনৈতিক বার্তা ফাঁস করার মতো সাহস দেখিয়ে তিনি সাংবাদিকতায় একটি বৈপ্লবিক যুগের সূচনা করেছেন। ২০১০ সালে প্রথম আলোচনার কেন্দ্রবিন্দুতে উঠে আসেন। তিনি দেখিয়েছেন, গণমাধ্যমের মধ্য দিয়ে বিশ্ব পরিবর্তনের গণজোয়ার ও গণজাগরণ আনা সম্ভব। সারা বিশ্বের কুচক্রী দুর্নীতিবাজদের বিরুদ্ধে একাই লড়াই চালিয়েছেন। একদিকে তিনি পেয়েছেন সাধারণ মানুষের ভালোবাসা, অন্যদিকে ঘৃণার পাত্র হয়েছেন রাজনীতিকদের কাছে। অ্যাসাঞ্জের ভয়ে গুটিয়ে থাকা রাজনীতিকরা তার গতিকে রুখতে ঘৃণ্য চক্রান্ত এঁটে তার বিরুদ্ধে যৌন কেলেঙ্কারিতে জড়ানোর অভিযোগ আনলেন। তার বিরুদ্ধে গ্রেফতারি পরোয়ানা জারি করা হলো।